Museum Reuter-Wagner

Museum 
Anno 1895 urbs Ysenacum acquisivit villam ab architecto Ludovico Bohnstedt annis 1866-68 constructam in structurae genere quod a renatis artibus nuncupatur. Nunc domus, cuius frontem tres columnae efferunt, museum in honorem domini Reuter est. Nicolaus Oesterlein, fanaticus in musica, Vindobonae museum privatum de Ricardo Wagner cum circa viginti milibus rerum Wagnerianarum instituerat. Iste vir res vendere coactus est. Iosephus Kürschner professor et editor encyclopaediarum, operam dabat, ut municipium Ysenaci collectiones istas Vindobonenses empturum esset. 

Ricardum Wagner regione Ysenacensi valde inspiratum et inde museum Wagnerianum exoptandum esse omnibus patebat. Itaque maxima collectio Wagneriana extra Baruthum hodie Ysenaci est: consistit in bibliotheca, libellis artisticis publice affixis, diagrammatibus musicis, tractationibus periodicorum. Domus insuper spectaculis diversis (e.g. matrimonialibus caeremoniis) usurpatur.

 Fridericus Reuter 
Iste scriptor ad Stavenhagen (Megapolis-Pomerania Citerior) anno 1810 natus studens fuit etiam Ienae, ubi corporationi cuidam academicae sese adiunxit. Capitis damnato anno 1833 parcebatur. Usque annum 1840 in carcere fuit, inde ab anno 1845 se litteris lingua Saxonica scribendis dedicavit. Anno 1863 Ysenacum sese contulit ubi animam efflavit anno 1874.
 Nexus externi 

 Pagina domestica
Opera Friderici Reuter cum biographia
nexus apud DDB
Categoria:Ysenacum
Categoria:Musea Germanica 
Categoria:Musica
Reuter-Wagner
Categoria:Ricardus Wagner